CELEX: 62019TN0143
Language: mt
Date: 2019-03-02 00:00:00
Title: Kawża T-143/19: Rikors ippreżentat fit-2 ta’ Marzu 2019 — Solar Ileias Bompaina vs Il-Kummissjoni

29.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/61
            
         
      Rikors ippreżentat fit-2 ta’ Marzu 2019 — Solar Ileias Bompaina vs Il-Kummissjoni
      (Kawża T-143/19)
      (2019/C 148/61)
      Lingwa tal-kawża: l-Ingliż
      
         Partijiet
      
      
         Rikorrenti: Solar Ileias Bompaina AE (Ateni, il-Greċja) (rappreżentanti: A. Metaxas u A. Bartosch, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-atti kkontestati tal-Kummissjoni, jiġifieri d-Deċiżjoni C(2018) 6777 final, tal-10 ta’ Ottubru 2018, sa fejn tiċħad l-ilment mressqa quddiem il-Kummissjoni fil-Każ SA.41794 u speċifikament il-punti 11 sa 121 biss ta’ din id-deċiżjoni, kif ukoll l-ittra bid-data tat-8 ta’ Frar 2019 (B.2 VI/MJ/mkl D*2019/019026);
               
            
                  —
               
               
                  tikkundanna lill-Kummissjoni għall-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv wieħed li fil-kuntest tiegħu tallega ksur tad-drittijiet proċedurali tagħha minħabba l-ommissjoni li tiġi ddefinita sistema ta’ referenza rilevanti bħala l-prerogattiva għall-evalwazzjoni tas-selettività materjali tal-miżura kontenzjuża, minħabba l-evalwazzjoni żbaljata tal-fatti ppreżentati lill-Kummissjoni matul il-proċedimenti amministrattivi dwar il-kompatibbiltà tal-produtturi u tal-fornituri ta’ enerġija minn sorsi rinnovabbli, minħabba l-analiżi legali żbaljata tal-kriterju ta’ paragunabbiltà li għandha titwettaq meta tiġi evalwata s-selettività materjali tal-miżura kontenzjuża, minħabba l-motivazzjoni insuffiċjenti li fuqha huwa bbażat in-nuqqas manifest li titwettaq evalwazzjoni diliġenti, kif ukoll minħabba l-evalwazzjoni żbaljata tas-suġġett minħabba applikazzjoni żbaljata tal-ġurisprudenza invokata.